שמורת איי הדקלים

שמורת איי הדקלים היא שמורת טבע בלבנון המורכבת משלושה איים שטוחים וסלעיים ומאזור הים שמסביב, הממוקמים כ־5.5 קילומטרים מקו החוף, ומצפון־מערב לעיר אל מינה.

השטח הכולל של השמורה הוא 4.2 קמ"ר. היא הוגדרה כאזור מוגן במיוחד בים התיכון  על פי אמנת ברצלונה משנת 1995. האיים זוהו בשנת 1980 גם כאתר רמסר בעל חשיבות בינלאומית מיוחדת לפי אמנת רמסר, והם זוהו כאזור ציפורים בעל חשיבות  על ידי BirdLife International.

כמו כן, האיים מהווים מקלט לצבי ים ירוקים, כלבי ים נזירים מצויים נדירים ושטחי מנוחה וקינון של ציפורים נודדות.

הערות שוליים 

שמורות טבע
לבנון: גאוגרפיה
הים התיכון: שמורות טבע